02/08/2018 | Administración LocalMunicipal
Oleiros
Persoal
Convocatoria do proceso de selección para cubrir, con carácter interino, unha praza de técnico/a de contratación e patrimonio

Estas bases teñen por obxecto regular as condicións xerais da selección para a cobertura dunha praza, por persoal funcionario interino, de TÉCNICO/A DE CONTRATACIÓN E PATRIMONIO (escala de administración especial, subescala técnica, clase técnico superior, subgrupo A1), coas retribucións que figuran no orzamento municipal consonte os acordos da Corporación para o efecto, segundo as disposicións legais vixentes.  Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público.  Lei 2/2015 do 29 de abril do emprego público de Galicia.  Lei 7/1985, do 2 de abril, reguladora das bases do réxime local.  Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local.  Lei 5/1997, do 22 de xullo, de administración local de Galicia.  Decreto 95/1991, do 20 de marzo, da Comunidade Autónoma de Galicia pola que se aproba o regulamento de selección de persoal e o Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da Administración do Estado.  Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da Administración Local.  Orde APU/1461/2002, do 6 de xuño, pola que se establecen as normas para a selección e nomeamento de persoal funcionario interino, e demais disposicións concordantes de aplicación. Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín oficial da provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación. Oposición libre. As taxas a aboar por dereitos de exame fíxanse nun importe de vinte euros e noventa e tres céntimos de euro (.-20,93 €), de acordo coa ordenanza fiscal reguladora en vigor. A carta de pagamento descargarase a través da sede electrónica que figura na páxina web do Concello de Oleiros (www.oleiros.es). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un deles á data na que remate o prazo de presentación de solicitudes. a) Ter a nacionalidade española ou ser nacional doutro Estado membro da UE ou daqueles Estados aos que se refire e nas condicións que establece o artigo 57 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. b) Ter cumprida a idade de dezaseis anos. c) Estar en posesión do título de grao en dereito ou equivalente, ou en condición de obtelo na data na que remate o prazo de presentación de instancias. d) Posuír a capacidade funcional para o desenvolvemento das tarefas habituais da praza á que se aspira. e) Non ter sido separadas, mediante expediente disciplinario, do servicio do Estado, das Comunidades Autónomas ou das Entidades Locais, nin estar inhabilitadas para o exercicio de funcións públicas. Idéntico requisito esixirase aos nacionais dos demais Estados membros da UE, no seu caso. As solicitudes de participación nas distintas probas selectivas presentaranse mediante instancia dirixida ao alcalde do Concello de Oleiros no modelo oficial que estará a súa disposición na dita entidade e na súa páxina web para o efecto. Presentaranse no rexistro xeral do Concello de Oleiros, durante o prazo de dez días hábiles contados a partir do seguinte ao da publicación do anuncio da convocatoria e as bases no Boletín Oficial da Provincia da Coruña (BOP). As instancias tamén poderán remitirse en calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. Á instancia achegaranse inescusablemente: a) O resgardo normalizado acreditativo do pagamento das taxas por dereitos de exame. b) A fotocopia compulsada do DNI ou documentación equivalente. c) O orixinal ou a fotocopia compulsada do título esixido na base 4. c para participar neste proceso selectivo. d) O orixinal ou a fotocopia compulsada do certificado de coñecemento da lingua galega, achegado, no seu caso, para a exención da realización da terceira proba da fase de oposición, segundo o establecido nas bases específicas. Unha vez rematado o prazo de presentación de instancias, o alcalde ou o órgano delegado ditará a resolución que aproba a listaxe provisional de persoas admitidas e excluídas que se fará pública no Boletín Oficial da Provincia da Coruña, no taboleiro de anuncios do Concello e, aínda que sen carácter preceptivo, na páxina web municipal (www.oleiros.es), conferíndose un prazo de cinco días hábiles desde a publicación no BOP para os efectos de reclamacións nos termos do art.68 da Lei 39/2015, do 1 de outubro, de procedemento administrativo común das administracións públicas. As reclamacións, se as houbese, serán resoltas na resolución que aproba a listaxe definitiva que se publicará do mesmo xeito que a provisional. Nesta mesma resolución, figurará a composición do tribunal, o lugar, a data e a hora na que se realizará a primeira proba do proceso selectivo. No caso de que, por circunstancias excepcionais, houbese que modificar o lugar, a data ou a hora das previstas inicialmente para a realización das probas, publicarase no taboleiro de edictos do Concello e, aínda que sen carácter preceptivo, na páxina web municipal (www.oleiros.es). O órgano de selección designarase de conformidade ao estipulado no art.60 do EBEP. As persoas membros do tribunal deberán absterse de intervir, notificándoo ao órgano convocante, cando concorran nelas circunstancias das previstas no artigo 23 da Lei 40/2015, do 1 de outubro, do réxime xurídico do sector público, ou se realizaran tarefas de preparación de probas selectivas nos cinco anos anteriores á publicación desta convocatoria. Asemade, as persoas aspirantes poderán recusar aos membros do tribunal cando concorran as ditas circunstancias. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente. Tamén resolverá todas as dúbidas que puidesen xurdir na aplicación destas normas, así como o que se deba facer nos casos non previstos. Ademais, poderá dispoñer da incorporación aos seus traballos de distintas persoas para realizar labores de asesoramento nas probas que estime pertinentes, limitándose estas a prestar a súa colaboración nas súas especialidades técnicas. As persoas membros do órgano de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar no proceso selectivo. Estará constituído por: Presidente/a.-O persoal funcionario ou laboral da Corporación que se nomee. Secretario/a.-O persoal funcionario ou laboral da Corporación que se nomee. Vogais.-Tres vogais designados/as pola Alcaldía ou polo órgano delegado. As persoas aspirantes serán convocadas para cada exercicio nun único chamamento por orde alfabética e serán excluídas do proceso selectivo aquelas que non comparezan agás os casos debidamente xustificados e libremente apreciados polo tribunal. O dito chamamento comezará por aquelas persoas aspirantes cuxo primeiro apelido comece pola letra “G”, de acordo coa Resolución do 17 de xaneiro de 2018 da Consellería de Facenda (DOG nº 19 do 26 de xaneiro de 2018), que fai público o resultado do sorteo a que se refire o Regulamento de selección do persoal da administración da comunidade autónoma de Galicia. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación e, aínda que sen carácter preceptivo, na páxina web municipal. O tribunal poderá acordar a lectura pública daquelas probas que se desenvolvan por escrito. Unha vez concluídas as probas, o tribunal publicará a relación de persoas aprobadas por orde de puntuación, sen poder superar estas o número de prazas convocadas e remitirá a dita relación, xunto coa acta da última sesión, á Alcaldía ou órgano delegado, quen efectuará o nomeamento. No prazo de tres días hábiles, que contarán desde o seguinte a aquel no que se fixeron públicas as listaxes, a persoa aspirante aprobada deberá presentar na Área de Persoal e RRHH do Concello a seguinte documentación: a) O título ou un testemuño notarial dos niveis de estudos esixidos para tomar parte nas probas selectivas para cubrir a praza que corresponda. b) A declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. c) A declaración xurada de non estar incurso en ningunha causa de incapacidade ou incompatibilidade de conformidade coa lexislación vixente e referida ao momento da súa contratación. d) A certificación médica acreditativa de non padecer enfermidade ou eiva física que imposibilite o normal exercicio da función, que se realizará a conta do Concello. e) A tarxeta da Seguridade Social no caso de ter sido dado/a de alta con anterioridade. Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito. Quen dentro do prazo indicado e salvo casos de forza maior non presentase a documentación, non poderá ser contratado, quedando anuladas todas as súas actuacións, sen prexuízo da responsabilidade na que puidese incorrer por falsidade na súa instancia. Cumpridos os requisitos referidos, o alcalde ou órgano delegado realizará o nomeamento do/a aspirante proposto/a. A persoa aspirante que se nomee estará obrigada a prestar a súa xornada de traballo na medida e na forma requiridas polo interese do servizo, con horario de mañá ou tarde, ou fraccionando a xornada se fose preciso. Para a cobertura de prazas con carácter interino ou a celebración de contratos laborais con carácter temporal poderá acudirse ao proceso selectivo finalizado ao abeiro desta convocatoria ou doutras anteriores nas que houbera persoas aspirantes que, superando algún dos exercicios, non obtiveran praza, debendo optarse por aquelas persoas que superaran maior número de probas e que acumulen mellor puntuación. Cando unha das persoas aspirantes incluídas na listaxe fose chamada para ocupar un posto, ao rematar o período de contratación recuperará o seu lugar inicial na mesma, de xeito que pode ser chamada novamente para outra contratación, agás renuncie expresamente á súa incorporación. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses que contarán a partir do día seguinte da publicación da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, un recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Oposición libre. A oposición consistirá na realización de catro probas, todas de carácter obrigatorio e eliminatorio agás a terceira, que só deberán realizala aquelas persoas aspirantes que non acheguen o correspondente certificado de coñecemento da lingua galega, e a cuarta, que será unicamente obrigatoria; as dúas primeiras cualificaranse de 0 a 10 puntos, sendo eliminadas as persoas opositoras que non acaden un mínimo de 5 puntos en cada unha delas; a cuarta será cualificada exclusivamente como apto/a ou non apto/a; a quinta avaliarase de 0 a 2 puntos. A cualificación total das probas primeira, segunda e cuarta, que compoñen a oposición, adoptarase sumando as puntuacións outorgadas polos distintos membros do tribunal e dividindo o total de puntos polo número de asistentes ao mesmo. Na resolución do proceso selectivo o tribunal rexerase polo establecido nesta convocatoria específica. De tal xeito, despois de rematar as probas, o tribunal proporá o nomeamento da persoa aspirante que, na suma total das puntuacións obtidas obtivera a maior puntuación. Non se poderá declarar que superaron o proceso selectivo un número superior de persoas aspirantes ao de prazas convocadas. Primeira proba Consistirá en desenvolver por escrito, no prazo máximo de dúas horas, 25 cuestións relacionadas cos temas comprendidos no anexo da convocatoria. Avaliaranse nesta proba a concreción das respostas, a capacidade de redacción e síntese das mesmas. Segunda proba Consistirá en desenvolver por escrito, no prazo máximo de dúas horas, 2 supostos prácticos relacionados cos temas comprendidos no anexo da convocatoria. Terceira proba De carácter obrigatorio e eliminatorio agás para aqueles/as aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega –CELGA 4-correspondente co nivel de estudos acreditados para a participación no procedemento selectivo, expedido por organismo oficial para o efecto, ou o título acreditativo expedido por entidade académica para tal fin. A proba consistirá na tradución dun texto facilitado polo Tribunal do castelán ao galego nun tempo máximo de trinta minutos. Cuarta proba Consistente en realizar unha entrevista profesional que versará sobre as tarefas a desenvolver no posto de traballo e a súa relación coa experiencia profesional para tal fin. TEMA 1.- A Constitución Española de 1978. Estrutura. Características Xerais. Principios que informan a Constitución Española de 1978. O Título Preliminar da Constitución. Os dereitos fundamentais e as liberdades públicas. TEMA 2.- A Lei 40/2015, do 1 de outubro, réxime xurídico do sector público. O concepto de sector público na Lei. Principios de actuación. Personalidade xurídica. Réxime dos órganos administrativos. TEMA 3.- Os Convenios administrativos na Lei 40/2015. Concepto. Suxeitos. Obxecto e Fins. Tipos. Contido mínimo. Eficacia e control. Extinción dos convenios. TEMA 4.- Lei 39/2015, de 1 de outubro de procedemento administrativo común das Administracións Públicas. A capacidade de obrar e o concepto de interesado. Identificación e firma dos interesados no procedemento administrativo. TEMA 5.- Lei 39/2015, de 1 de outubro de procedemento administrativo común das Administracións Públicas. Os actos administrativos. Concepto e clases. Elementos. Requisitos dos actos administrativos. Eficacia dos actos. A notificación. Nulidade e anulabilidade. TEMA 6.-.- Lei 39/2015, de 1 de outubro de procedemento administrativo común das Administracións Públicas. A iniciación do procedemento administrativo. Disposicións xerais. Clases e especialidades de iniciación. A solicitude do interesado. Ordenación. Instrución: Disposicións xerais. Proba. Informes. Participación dos interesados. TEMA 7.- Lei 39/2015, de 1 de outubro de procedemento administrativo común das Administracións Públicas. A finalización do procedemento. Disposicións xerais. Terminación: Clases e especialidades. Tramitación simplificada do procedemento administrativo. Execución. Título. Executoriedade. Execución forzosa. Medios de execución forzosa. TEMA 8.- Lei 39/2015, de 1 de outubro de procedemento administrativo común das Administracións Públicas. Da revisión dos actos en vía administrativa. Revisión de oficio. Revisión de disposicións e actos nulos. Declaración de lesividade de actos anulables. Suspensión. Revogación de actos e rectificación de erros. Límite da revisión. Competencia para a revisión de oficio das disposicións e de actos nulos e anulables. TEMA 9.- A potestade sancionadora: concepto e significado. O dereito sancionador. Principios do exercicio da potestade sancionadora. As sancións administrativas: concepto, natureza e clases. O procedemento sancionador. TEMA 10.- A responsabilidade patrimonial. Principios. Procedemento de esixencia. Cálculo da indemnización. Responsabilidade de dereito privado. Responsabilidade de autoridades e persoal. TEMA 11.- A actividade administrativa de prestación de servizos. O servizo público: concepto. Os modos de xestión do servizo público. A forma de xestión directa. TEMA 12.- A concesión: Concepto, natureza e clases. Elementos. Potestades da Administración. Dereitos e deberes do concesionario. Modos de extinción da concesión. O arrendamento. O concerto. A empresa mixta e a xestión interesada. TEMA 13.- O dominio público. Concepto e natureza. Elementos. Clases. Afectación e mutacións demaniales. Réxime Xurídico do dominio público. Uso e utilización do dominio público. A concesión e a reserva demanial. O patrimonio privado das Administracións Públicas. TEMA 14.- O patrimonio das entidades locais. Os bens e dereitos que o conforman. Clases. Os bens de dominio público e os bens patrimoniais. Prerrogativas e potestades das entidades locais en relación cos seus bens. Adquisición e Alleamento. O inventario de bens das entidades locais. TEMA 15.- Fontes do ordenamento xurídico local. Lexislación estatal sobre réxime local. Lexislación autonómica sobre réxime local e as súas relacións coa estatal. A Potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos. A publicación das normas locais. TEMA 16.- Lei 7/1985 do 2 de abril reguladora de bases do réxime local: A organización municipal nos municipios de réxime común. Principios fundamentais. O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: composición e atribucións. O Concello Pleno. Composición e competencias. As Comisións Informativas. TEMA 17.- Réxime de sesións e acordos das Corporacións Locais. Normas reguladoras. As sesión; as súas clases; requisitos e procedementos de constitución e celebración. Os acordos das Corporacións Locais. Sistema de votación e cómputo de maiorías Actas e Certificacións. Informes do Secretario e do Interventor. As resolución do Presidente da Corporación. Moción de censura e cuestión de confianza. TEMA 18.- A función pública. Normativa básica estatal e lexislación autonómica. Clases de persoal. Dereitos e deberes dos funcionarios. O código de conduta dos empregados públicos. O réxime de incompatibilidades do persoal ao servizo da administración pública. TEMA 19.- Responsabilidade civil, penal e patrimonial do persoal ao servizo da Administración Local. Delitos contra a administración pública. Delitos dos funcionarios públicos contra as garantías constitucionais. TEMA 20.- O marco constitucional do urbanismo. Competencias urbanísticas do Estado, das Comunidades Autónomas e das Entidades Locais. Clasificación e réxime das distintas clases de solo. TEMA 21.- Plan urbanístico. Clases de instrumentos de ordenación Disposicións Xerais. O Plan Xeral Municipal. As normas complementarias e subsidiarias do plan. Plan de desenvolvemento. TEMA 22.- Sistemas de actuación. Disposicións xerais. Sistemas de actuación directos: O sistema de cooperación, determinacións xerais. O sistema de expropiación: determinacións xerais. Xustiprezo. Taxación conxunta. Obtención de terreos de sistemas xerais e dotacións públicas. A ocupación directa. TEMA 23.- Instrumentos de intervención non mercado do chan. Patrimonios públicos do Solo: bens que o integran e destino. Procedemento de adquisición, xestión e alienación do Patrimonio Municipal do Solo. TEMA 24.- A expropiación forzosa. Natureza e xustificación da potestade expropiatoria. Os suxeitos da expropiación. A causa expropiandi. TEMA 25.- O procedemento expropiatorio xeral. A declaración de utilidade pública ou interese xeral. A declaración da necesidade de ocupación. O prezo xusto. A garantía do prezo xusto fronte ás demoras e depreciación monetaria. O pagamento. A declaración de urxencia da ocupación de bens efectados pola expropiación. Garantías xurisdicionais en materia de expropiación. A reversión. TEMA 26.- As Facendas Locais: Principios Constitucionais. Lexislación aplicable. Imposición, ordenación e xestión de tributos locais. As Ordenanzas Fiscais: contido e procedemento de elaboración. TEMA 27.- Recursos das Facendas Locais. Taxas. Prezos Públicos. As contribucións especiais. Réxime Xurídico. TEMA 28.- O orzamento das entidades locais. Estrutura. Principios orzamentarios. Formación e aprobación do orzamento. As bases de execución. Prórroga do orzamento. Principios xerais da Lei de estabilidade orzamentaria e sustentabilidade financeira. Incumprimento dos obxectivos de estabilidade orzamentaria, sustentabilidade financeira e regra de gasto. TEMA 29.- O crédito orzamentario. Modificacións de créditos: clases e tramitación. Gastos plurianuais. Os remanentes de crédito. Fases do procedemento do gasto no réxime local. A tramitación anticipada de gastos. Os proxectos de gasto. TEMA 30.- A Lei 9/2017 de contratos do sector público. Disposicións xerais. Ámbito de aplicación. Delimitación dos tipos contractuais. Encargos ou medios propios personificados. TEMA 31.- A lei 9/2017 de contratos do sector público. Recurso especial en materia de contratación, actos recurribles, órgano competente na Administración Local. Procedemento. Resolución. Interposición do recurso. TEMA 32.- A Lei 9/2017 de contratos do sector público. Partes do contrato. Competencias para contratar específicas das Entidades Locais, capacidade e solvencia do empresario. Prohibicións de contratar. Normas específicas de contratación das Entidades Locais. TEMA 33.- A Lei 9/2017 de contratos do sector público. O obxecto do contrato. Presuposto base de licitación. Valor estimado, prezo e revisión de prezos. TEMA 34.- A Lei 9/2017 de contratos do sector público. Preparación dos contratos. Consultas preliminares de mercado. O expediente de contratación, tramitación urxente e de emerxencia. TEMA 35.- A Lei 9/2017 de contratos do sector público. Os pregos de cláusulas administrativas e os pregos de prescripcións técnicas. A presentación de proposicións. Prazos. Contido da documentación acreditativa do cumprimento dos requisitos previos. A declaración responsable. TEMA 36.- A Lei 9/2017 de contratos do sector público. A adxudicación dos contratos. Requisitos e clases de criterios de adxudicación do contrato. Aplicación dos criterios. Clasificación das ofertas e resolución da adxudicación. TEMA 37.- A Lei 9/2017 de contratos do sector público. Procedementos de adxudicación. O procedemento aberto e o procedemento negociado. TEMA 38.- A Lei 9/2017 de contratos do sector público. A execución do contrato. O incumprimento e a demora. As condicións especiais de execución. O pagamento do prezo. TEMA 39.- A Lei 9/2017 de contratos do sector público. A modificación dos contratos administrativos. Potestade de modificación. Modificacións previstas e non previstas. A resolución dos contratos. Causas e efectos. A cesión e a subcontratación. TEMA 40.- A Lei 9/2017 de contratos do sector público. O contrato de obras. O proxecto de obra. A execución do contrato de obras. A recepción e a resolución. TEMA 41.- A Lei 9/2017 de contratos do sector público. O contrato de concesión de obras e o contrato de concesión de servizos. O contrato de servizos e o contrato de subministros. TEMA 42.- A Coordinación de seguridade e saúde nas obras. Marco normativo. Fases e obrigas do coordinador. Xestión da prevención. TEMA 43.- A encomenda de xestión. A súa regulación no Texto refundido da Lei de contratos do sector público. Diferencias coa encomenda de xestión regulada na Lei 40/2015 de réxime xurídico do sector público. Requisitos subxectivos. Características e límites. Formalización. TEMA 44.- O portal de transparencia. Información de preceptiva publicación. As unidades de información e transparencia. Funcións. A transparencia e o acceso a información nas Comunidades Autónomas e nas Entidades Locais. Goberno Aberto. O regulamento europeo (UE) 2016/679 do Parlamento europeo e do Consello do 27 de abril de 2016 relativo á protección das personas físicas no que respecta ao tratamento de datos persoais a á libre circulación destes datos e polo que se derroga a Directiva 95/46/CE (Regulamento xeral de protección de datos). Oleiros, 30 de xullo de 2018 A segunda tenente de alcalde delegada de Persoal Aboubacar Techeres Sumelzo